
LARS SWANSTRØMCENTRALTRYKKERIET — KRISTIANIA 1895Da jeg første Gang tog
for mig Hans Egedes forskjellige Skrifter, gik jeg ud fra, at, der i
disse maatte tindes vigtige og interessante Oplysninger om de kirkelige
Forhold i de nordlige Dele af Throndhjems Stift eller ialfald om en
nordlandsk Almues Menighedsliv for opimocl 200 Aar siden. De temmelig
overspændte Forventninger, jeg i denne Henseende havde gjort mig,
skulde dog paa det føleligste blive skuttede. Det viste sig nemlig, at
Forfatteren havde holdt sig strengt til den Opgave, han havde stillet
sig, at skildre Grønlandsmissionen i dens Opkomst og Udvikling fra
første Tid og til den Stund, da han i fremrykket Alder overlod sit Livs
Gjerning som Arv til yngre Kræfter, som var uddannede under hans eget
Opsyn. End ikke i Indledningen til sit Skrift: „Relation angaaende den
Grønlandske Missions Begyndelse og Fortsættelse" (Kbhvn. 1738), hvori
han dog gjør udførlig Rede for, hvorledes han i sit ensomme og fattige
Nordlands-kald først undfangede sin store Ide og senere kjæmpede for
dens Gjennemførelse, har han be-

nyttet Leiligheden til at meddele andet end de allerkarrigste
Oplysninger om sin mere end ti-aarige Sjælesørgervirksomhed i Vaagen.
Kun saa meget erfarer vi, at lian ikke kan have havt det godt her. Paa
det Sted, hvor han skildrer, hvorledes de Hindringer beseiredes, som
fra lians Hustrus og Families Side reistes mod hans Beslutning om at
gaa ud som Missionær til det golde Polarland, anfører han nemlig
ligesom i Forbigaaende: „Imidlertid skede det, at adskillige smaa
Fortrædeligheder uformodentlig indfaldt, som dagligen forøgedes, at
endog slemme Mennesker med Had og Eftertragtelse, med Løgn og skammelig
Paasagn gjorde os begge [o: ham og hans Hustru] Stedet kjedsommeligt.
*) Men hvori disse „adskillige smaa Fortrædeligheder" — som dog i
Forbigaaende bemerket ikke kan have været saa smaa endda, siden de
vakte Had, Bagtalelser og Efterstræbelser — egentlig bestod, har han
anseet for at være Efterslægten uvedkommende. Desuden havde han nu, da
Aarene havde mildnet hans unegtelig noget stridbare Natur, et mere
praktisk og forsonligt Blik paa Forholdene, end han engang havde havt.

I Aaret 1778, 20 Aar efter Hans Egedes. Død, udgav hans Svigersøn,
Provst Jakob Johan Lund paa Møn, en Biograti eller rettere sagt et
Slags Lovtale over ham. Denne var dels bygget

*) Omstændelig og udførlig Relation angaaende den Grønlandske Missions
Begyndelse og Fortsættelse (Kbhvn. 1738) S. 9.— 5 —

paa Hans Egedes eget literære Efterladenskab, dels paa Meddelelser fra
Familien, dels paa daværende Professor Paul Hanssøn Egedes Antegnelser
i hans Exemplar af Faderens Skrifter. En af dennes Randbemerkninger,
som forklarede, hvori de Fortrædeligheder og Efterstræbelser bestod,
som Hr. Hans Egede i sin Virkekreds havde været udsat for, gjengives af
Lund paa følgende Maade: „En Naboprest især voldte disse Bryderier.
Hans Menighed, som var Fiskere, søgte en vis Tid om Vinteren til
Vaagen, hvor Fisken gik til, og blev altsaa i den Tid Hr. Egedes
Tilhørere. Endelig fulgte deres Prest ined, trængende sig ind i Hr.
Egedes Kirke og for Alteret. Han vilde og paa Prædikestolen; men Hr.
Egede lod gjøre Laas for den, saa han ikke kunde komme der. En Proces
reiste sig. Den fremmede Prest flk Medhold af nærmeste Øvrighed, — i
det mindste lod man, som man ikke vidste hans Opførsel. Endelig, da man
ei kunde vinde noget hermed, tog man Anledning af Hr. Egedes Alder at
angive ham for Kancelliet som den, der for tidlig var kommen i Embedet
uden Bevilling, og det, efterat han havde været 8 Aar deri. Dog blev
der ei agtet paa Angivelsen."*)

Selv til en nordlandsk Prestehistorie at være klinger denne Beretning
noget utrolig; men hvad der dog er endnu utroligere er, at saagodtsom
alle senere Forfattere, der har behandlet Hans Egedes Liv og
Virksomhed, uden Kritik og Betænkelighed

*) J. J. Lund, Egedes Levnet S. 9.har taget Svigersønnens Beretning for
god Vare. *) End ikke Opdagelsen af det med Inskription og humoristisk
Tegning forsynede Sølvkrus, der 17'15 blev Hr. Hans Egede foræret af
Piskerne i Vaagen, og hvoraf en [Afbildning, ledsaget af en just ikke
meget veiledende Text, i 1873 blev offentliggjort i dansk „Illustreret
Tidende", har i nogen væsentlig Grad rokket ved den engang vedtagne
Opfatning, at Hr. Hans Egede var den forurettede Part, til Trods for,
at Krusets Indskrift tydelig nok viser, at det just er hans Optræden,
der gjorde Brud paa nedarvet Sædvane.**)

Sammenholder man derimod Lunds Fortælling og Indskriften paa Kruset med
de eiendommelige, dengang endnu gjældende Bestemmelser, som den
throndhjemske Reformats af 1589 havde truffet med Hensyn til Ordningen
af de gudstjenstlige Forhold for Lødingens og underliggende Kalds
Vedkommende, viser det sig, at det er Nabo-presten, ikke Hr. Hans
Egede, som har været i sin gode Ret. En anden Sag er det, at de
indviklede Bestemmelser i Reformatsen forlængst var forældede og derhos
i høi Grad ubillige og uretfærdige, saa de af sig selv mellem Presterne
i

Ä) Saaledes Christopher Giessing, Jubellærere I, 10. N. M. Peter3en,
Hans Egedes Levnet S. 12. A. G. Rudelbach. Cliristliche Biographie S.
386 o. fl.

**) Selv H. M. Fenger har i sine Bidrag til Hans Egedes og den
grønlandske Missions Historie (Kbhvn. 1879) neppe opgivet Lunds
Beretning; ialfald synes han at gaa ud fra, at Hans Egede var den
angrebne Part.— 7 —

Lødingen og Vaagen maatte alføde Konflikter, som nok kunde gjöre selv
de frommeste og medgjørligste trætte og kjede af det hele Væsen. Man
har da ogsaa god Grund til at tro, at disse, som E. A. Colban forlængst
har paapeget, har været en Ilovedaarsag til, at Hans Egede „forlod
Vaagen og begav sig til et Land, hvor han uden Fornærmelse kunde virke
i sit Kald." *)

Paa Grundlag af et temmelig omfattende akt-mæssigt Materiale, der
hidtil har henligget ubenyttet i det norske Rigsarkiv og Throndhjems
Stiftsarkiv. skal jeg forsøge at fremstille Stridighederne mellem Hr.
Hans Egede og hans nærmeste Overordnede, Hr. Jakob Svendssøn Parelius
til Lødingen. Herunder vil jeg ogsaa medtage et og andet til Belysning
af de kirkelige Forhold i Lødingens Prestegjæld, der indtager en ganske
særegen Plads blandt de nordlandske Kannikekald, samt nogle nye
Oplysninger om Hr. Hans Egedes første prestelige Virksomhed. Desværre
er Materialet langtfra saa tilstrækkeligt, at en udtømmende Skildring
kan gives. Da flere af de Aktstykker, som lindes paaberaabte under
Sagerne, ikke har været at finde i Arkiverne under den Eftersøgning,
jeg har anstillet, er der Grund til at tro, at de under
Krigsurolighederne er forsvundne paa Farten mellem Throndhjem og
Kjøbenhavn. Enkelte Punkter af Hr. Hans Egedes og Hr. Jakob Pare-

*) E. A. Colban. Beskrivelse over Lofotens og Vester-aalens Fogderi
(T.hjem 1818) S. 43.— 8 —

lius's Mellemværende tør derfor blive uopklarede for stedse.

I.

Da Biskop Mag. Isak Grønbech i Aaret 1600 paa Grund af svækket Helbred
vilde tage Afsked fra sit Embede, blev Lødingens Prestegjæld, der
bestod af Lødingen, Ofoten og Vaagen og ialt talte seks Sogne, tillagt
ham som livsvarig Pension. Men han kom sig og blev siddende i Embedet.
Alligevel beholdt han og hans Eftermænd paa Throndhjems Bispestol^dette
vigtige Præbende helt til Aaret 1731.

Medens Throndhjems Biskop saaledes var Kaldets egentlige Sogneprest,
forrettedes Embedets Pligter af „residerende Pastorer" eller
„Vice-pastorer", under hvem der igjen sorterede „residerende
Kapellaner"; men baade Yicepastorerne og Kapellanerne var at betragte
som selvstændige Sogneprester i de Sogne, hvori de var ansatte.

Kaldsretten tilkom indtil Enevældens Indførelse Beneficiarius, der
udnævnte baade Vice-pastorer og Kapellaner. Efter Biskop Erik Bredals
Død forbeholdt Kongen sig dog at udnævne Yicepastorerne: Kapellanerne
blev derimod ligesom før udnævnte af Biskopen som Præbendets Indehaver.

Hvorledes Indtægterne af Lødingens Kald stillede sig for Biskopen som
Sogneherre, Vice-— 9 —

pastor til Lodingen og den residerende Kapellan til Vaagen fremgaar af
følgende Udskrift af den paa det Kongelige Bibliothek bevarede
Stiftsbog, der vedligger en Forestilling fra Biskop Hagerup af 1731:

„Lødingens Prestebols og Kirkers Jorder, hvoraf Bispen oppebærer
Rettigheden, er: Bordholds Jorder 11 Voger, andre Landskylds Jorder 74
Voger, hvoraf den halve Part skal tilhøre Kirkerne i Lødingens Gjæld,
saavidt Landskylden angaar, mens Bygsel og Tredieaarstage skal følge
Bispen efter videre hans Angivelses Formelding, dateret Throndhjem den
22de April 1666.

Tienden paa Bispens Anpart af dette Gjæld kan efter Bispens Angivende,
naar 3 onde og gode Aaringer sammenlignes, beløbe sig aarlig ungefehr
Korn 15 Tdr., Ost 7Va Vog, Fisk 180 Voger. Offertold 1 Pund Fisk af
hver formuende Bonde, Paaskeoffer 6 Mk.

Af forskrevne Rente giver Bispen aarlig til Vicepastoren en Femtepart,
nemlig Landskyld Fisk 10 Voger, Tiende Korn 3 Tdr., Ost I1/,Vog, Fisk
36 Voger.

Den residerende Kapellan udi Vaagen nyder efter Reformatsen al
Offertold, Kirkegang, Udfærd og Paaskeoffer udi de tre Annexer, han
gjør Tjeneste.

Og residerende udi Ofoten Prestegaard Evenes, som skylder 2 Voger Fisk,
samt Halvparten af Offertolden, al Kirkegang, Udfærd og Paaske-offer
udi den Annex."— 10 —

Saavidt Stiftsbogen. Der kan vistnok for almindelige Læsere i disse
Opgaver være et og andet, som kunde tiltrænge nærmere Udredning, for at
de helt ud kan blive forstaaede; men en saadan kan ikke gives i faa Ord
og vil desuden føre os for langt bort fra vort Emne. I Hovedsagen kan
man ikke tage feil, idet Forholdet mellom Beneficiarius's (Biskopens)
og de forskjellige forrettende Presters Indkomster fremgaar med
tiltrækkelig Klarhed af, hvad her er anført. Vi ser da ogsaa, at vi paa
de forskjellige Kald og Betjeninger i Lødingens Prestegjæld kan
anvende, hvad Hr. Petter Dass skrev om Forholdet mellem Provstiets
nominelie Sogneprester og Pastorerne:

„Nu maatte man spørge: hvor kommer det sig,

At geistlige Henter er skiftet ulig?

Pastores *) opbærer det meste ;

Thi dennem er alle Slags Tiend forundt,

Men det falder ikke Halvpartea saa rundt

For Vice-Pastorer de fleste;

Formedelst slig Deling af Henter og Gods

Indsniger sig tidt en Fortrydelse lios,

At Brødrene lever ukjærlig.

Fordi saa Pastorer er Tiend beskjært,

Derover saa se Capellanerne tvært,

Som Mars i forstyrrede Veiiiig;

De lader sig ogsaa forlyde vei tit,

At andre bortsnapper al deres Profit,

Maa slæbe for fremmed1 Indtægter;

De sige, det er deres Arbeid og Sved,

Men fremmede Tænder forlækres derved,

____s

'") Pastores er her de nominelle Sogneprester, Yiee-pastoreme og
Kapellanerne de forrettende Sogne-prester i Hovedkaldene og
underliggende Kald.— 11 —

Saa sker lier forbister Aspecter.

Men merk, hvad. jeg svarer: er det dig imod,

At Gud og vor Konning en anden er god?

Han giver den ene lidt mere.

Han giver den anden lidt mindre Profit,

Bør hvor ikke være fornøiet med sit,

Hvad Lykken ham lyster levere ?

Og synes det de residerende saa,

At deres Indtægter kan lidet forslaa,

Saa stige sig af for en anden

Og give brødløse Studentere Rom;

Der skulde vei hundrede beile derom,

Ja bøie til Jorden med Panden."

Det klinger jo noget haardhjertet; men naar man kjender Hr. Petter, saa
vil man holde ham tilgode, at han paa sine gamle Dage ser med den
mægtige Prælats Blik paa Forholdene i Salten i Almindelighed, saa meget
mere, som han begrunder dette sit konservative Standpunkt:

„Jeg sige vil Sagen, ja Sandingen ok, Enhver, som det hører, stadfæster
det nok: Naturen har nordenfjelds lavet. At Mængden af Folket i
Fjordene staar, Hvis Tal sig forøger alt Aar efter Aar, Men faa
begynder ude ved Havet; Nu ligger ds fleste Pastorernes Gjeld Ved Havet
og ikke blandt Fjorder og Fjeld; Thi bliver Tilhørerne ringe, De,
hvilke Pastorerne prædiker for; Men Vice-Pastorer har dobbelte Kaar,
Thi Mængden kan meget indbringe. Skuld' Vice-Pastorer nu nyde det frit,
Og Tienden, som ydes i Fjordene vidt, Da steg sig vei dobbelt den
Eente, Som Fjordene ved sin Mangfoldighed gav, Frem for det, en Pastor
ved Øer og HavKan have til Indtægt at vente;

Thi haver den ehristelig' Øvrighed smukt

Beskikket, at Tienden og Landenes Frugt

Pastorerne skulle tilhøre;

Men alt, hvad som indenfor Kirkerne faldt,

Det bliver og er Capellanernes alt,

Hver har med sin Del til at gjøre."

Men Forholdene i Saltens Sognekald i Almindelighed var dog ikke lidet
forskjellige fra de, der særlig herskede i Lødingen og underliggende
Annexkald. Den gode Alstarhaugdigter vilde ganske vist ogsaa i Theorien
have lempet noget den Opfatning, som han i sine ovenfor gjengivne
Udtalelser fremholder, hvis han havde kjendt rigtig nøie til disse,
saaledes som de stillede sig i Begyndelsen af det 18de Aahundrede; thi
disse var — man kan ligesaa godt sige det først som sidst — saa
ubillige, som de bedst tænkes kan.

Vi kjender kun lidet til de nordlanlske Fiskerier i den sidste Halvdel
af det 16de Aarhundrede. Kun saa meget kan vi af legatariske
Bestemmelser fra dets sidste Decennier slutte, at der paa sine Steder i
Lofoten maa være indtruffet jevnt godt, tildels rigt Fiske. Ifølge en
topografisk Beskrivelse over Lofoten var de fornemste Fiskepladser her
Vaagen og Skroven, der paa sine Tider af Aaret, navnlig om Vaaren,
besøgtes af en talrig Almue. Med dette Forhold for Øie blev der da i
den throndhjemske Reformats af 1589 truffet særlige Bestemmelser for
Gudstjenestens Ordning i de tre Kirker, der henhørte under Vaagens
residerende Kapellani, idet det heder:

„Disse tre Kirker (o: Vaagen, Grimsø og Skroven)— 13 —

skulle betjenes af en Kapellan, udi Vaage residerende, to hellige Dage
udi Vaage, hver tredie udi Grimsø og udi Skroven hver 9de hellige Dag,
og da miste de Tjenesten udi Vaage; men om Vaaren, den Stund Fiskeriet
gaar til, skal ske Tjeneste af Sognepresten og den residerende Kapellan
udi Vaage og Skroven hver Helligdag, og des imidlertid skal den
residerende udi Ofoten holde Tjeneste udi Hovedkirken og Ofoten per
vices."*)

Det siger sig selv, at denne Bestemmelse er bygget paa den
Forudsætning, at Fiskerierne paa de nævnte Vær, Vaagen og Skroven,
skulde beholde den Betydning, de havde paa Reformatsens Affattelsestid.
Hvis dette ikke blev Tilfældet, maatte — hvad der tydelig staar at læse
mellem Linierne i Anordningen — denne kun betragtes som provisorisk.
Men Bestemmelsen blev dog, som vi skal se, opretholdt ogsaa i de Tider,
da det var aldeles „svart" i Skroven og muligens ogsaa, naar dette var
Tilfældet i Vaagen.

Af og til fremkaldte da disse Forhold alvorlige Rivninger mellem
Presterne i Vaagen og Lødingen, der paakaldte Indskriden fra de
geistlige og verdslige Autoriteters Side. Der lindes saaledes i Akterne
paaberaabt en Landemodes Dom, afsagt paa Laskestad den 13de Juli 1662
af Biskop Erik Bredal og Amtmand Preben v. Ahnen, og en Provsteexamen,
dateret Laskestad den 27de April 1681 og undertegnet af Provst Erik ä
Møinichen og Presterne Hr. Hartvig Arntssøn og Hr. Jens

*) Afvekslende.— 14 —

Schielderup, og begge disse Retsha idlinger gaar ud paa at stadfæste
Reformatsens Bestemmelser.

Der kan dog ikke være Tvivl om, at de Kontroverser, som saaledes
reistes, vilde være løste af sig selv, idet den lunefulde Gjæst, som
Reformatsens Bestemmelser gjorde Regning paa. igjennem en større Del af
det 17de Aarhundrede indfandt sig paa Værene. Hr. Petter Dass udtaler
ogsaa i sin „Nordlands Trompet":

„Jeg mindes for nogle forledendes Aar, At "Vaagen og Skroven hver
Vinter og Vaar De vare navnkundige Flækker; Did stunded det menig',
omliggende Land, Did stræved hveranden nordlandiske Mænd, Der tømmedes
Kister og Sækker; Fra Helgeland, Salten og Senien-lands Lelin Fra
Vesteraal, Andenes, liisset og hen Did sankedes alle tilhobe; I Vaagen
at findes, i Vaagen at ro, I Vaagen at fiske var alle Mand fro, Om
Vaagen lod alle Mand raabe. Da Næringen stod i den høieste Leg, Til
tusende Voger vei Tienden steg Angaaende Kirkens Indtægter."

Men denne Herlighed blev dog ikke af meget lang Varighed. Med Skroven
var det omkring 1090 gaaet saa sterkt tilbage, at Værets Kirke, der
stod øde og til Nedfald, blev solgt til Bortflytning,*) og om
Forholdene i Vaagen udtaler Hr. Petter Dass:

*) Da Skroven Kirke i „Nordlands Trompet" omtales som fremdeles
staaende, maa Afsnittet „Lofotens Beskrivelse" være forfattet før det
nævnte Aar.— 15 —

„Men ak, den Sø-Handel staar aldrig ved Lav-,

Den har alt forkehret og tager fluks af,

Og Havet sin Rigdom nu negter!

Her intet har vanket et Aar eller ti,

Stor Armod er Landet geraaden udi.

Formedelst mislingende Fode;

All' Hytter er raadnet, all' Hjelder nedkast,

Man ser der ei Jægter, ei Seile, ei Mast,

liet ligesom Landet var øde."

Det er ret betegnende for de Forhold, som raadede i dette Kald, at
medens det i 1670-Aarene havde været anseet for et anstændigt Levebrød
for en Prestemand, der stod i Svogerskabsforhold til selve
Throndhjemsbiskopen,*) havde man efter hans Død i Aaret 1706
Vanskeligheder med at faa det besat, til Trods for at der var en sand
Overflødighed med Presteemner, som gik og ventede paa, at der maatte
„oplades" dem selv det ringeste Embede. Dette synes i ethvert Fald at
have været Tilfældet. Men muligens Vanskelighederne ikke kan have været
saa store endda, siden man til Prest her beskikkede en Mand, der
saavidt var sluppen ind i de myndige Aar. Man kan da ikke komme bort
fra den Forestilling, at der maa have været særlige Forhold tilstede,
som var bestemmende for hans Kaldelse.

*) Jeg ser mig ikke istand til at afgjøre, om Dorothea de Fine, Presten
Gert Estenssøns Hustru, var en Datter eller en Sønnedatter af Biskop
Arnoldus de Fine.- 16 —

II.

Biskop Peder Krog gik bestandig sine egne Veie, og lian pleiede aldrig
først at spørge sig for hos Folk, før han fattede en Beslutning. Man
havde det derfor ogsaa travlt med at soge efter skjulte Bevæggrunde i
alt, hvad han tog sig for. Han havde nu engang faaet det Ord paa sig,
at han var en Ræv, og dette skulde da ogsaa blive heftende ved ham, saa
længe han levede.

Da Hr. Gert Estenssøn til Vaagen i 1706 var afgaaet ved Døden, var det
hans Agt at beskikke Hr. Lars Hanssøn Ilalpig til hans Eftermand. Hr.
Lars havde i mange Aar været hans Kapellan i Thorsken, som dengang og
længe bagefter hørte som Anaekssogn under Throndenes, som hørte til de
Kald, hvis Indtægter Throndhjems Biskop fornemmelig oppebar, og til
hvilke han havde Kaldsret. Ihvorvel Hr. Lars var baade gammel og
skrøbelig, saa var dog Biskopen saa sikker paa, at han vilde modtage
den Forfremmelse, som var ham tiltænkt, at han holdt yngre Kræfter i
Beredskab til straks at overtage hans Kald. Under 25de April 1707
beskikkede han nemlig Hans Paulssøn Egede, der et Par Maaneder i
Forveien var indtraadt i sit 21de Aar, til Prest i Thorsken.

For denne ene Gangs Skyld slåp den rød-haarede Biskop for Mistanken om
at have faret med Rævestreger. Tvertom. For Folk flest maatte disse to
Beskikkelser snarest tage sig ud som en Dumhed og det endog en af det
mest— 17 —

haandgribelige Slags. Hvad skulde den gamle Hr. Lars, der saa at sige
gik med sit Liv i Hænderne, kunne gjøre i Vaagen? Vidste Biskopen ikke,
at der paa Finnesset nu sad en sørgende Enke, som han efter den endnu
raadende Opinion pligtede at skaffe en ny Livsledsager? Men mest
Forargelse vakte det dog, at hans Valg var faldet paa den unge Hans
Egede, og dette kunde man nu slet ikke forklare sig. Thi i Throndhjems
Stift — som i de øvrige Stifter i de forenede Riger — fandtes der fuldt
op af brødløse Studenter, som ventede paa Levebrød, og Egede-Familien
skulde heller ikke have noget særligt Krav paa den biskopelige Gunst,
nøie knyttet som den havde været og var til Biskopens store Modstander
Amtmand Ove Schielderup. Hvordan man snuede og vendte paa Sagen, maatte
man komme til det Resultat, at Biskopen i Utide havde stukket Ideens
Fane op.

Biskop Krog behøvede ikke at tage sig nær af Folks Snak, saa meget
mindre som alt gik saaledes, som han tilvisse fra først af havde
for-udseet. Snart indløb der nemlig fra Hr. Lars Hanssøn Halpig en
Skrivelse om, at han frabad sig den Ære og Forfremmelse, som var ham
tiltænkt, da han formedelst Sygdom ikke kunde flytte til Vaagen. Da nu
Hans Egede allerede havde faaet Biskopens Kollats, kunde denne derfor
nu med god Samvittighed uanseet hans Ungdom kalde ham til Vaagens Kald,
og Vokation udfærdigedes da ogsaa under 25de Juni 1707. Om (je Vilkaar,
hvorpaa Hr. Hans fik Kaldet, nævnes

der intet. Men da Biskop Krog aldrig havde for Skik at give Afkald paa
den mindste Smule af denne Verdens Gods, saasandt han havde den
ringeste Adkomst dertil, og da en ung Mand, der paa et saa tidligt
Alderstrin opnaar en Lykke i Befordringsveien, som mange ældre kunde
misunde ham, ikke tør forudsættes at have havt fuldstændig paa det
rene, hvilke Krav Livet stiller, træder man vist ikke Sandheden for
nær, om man gaar ud fra, at Biskopen saavidt muligt søgte at holde sig
skadesløs for de senere Aaringers Uguns^ ved Fastsættelsen af
Kapellanens Løn. Skulde det blive noget knapt for denne deroppe i
Vaagen, saa lik han se til at komme overens med Presten i Lødingen, Hr.
Jakob Svendssøn Parelius, om at faa overladt noget af dennes Indkomst.
Ialfald tor man af Biskopens Holdning i de følgende Aar udlede den
Slutning, at han har hvisket den unge Kapellan et Ord i Øret om noget
saadant.

Det eneste, som kunde være at udsætte paa Hr. Hans Egedes Kaldelse, var
hans Ungdom. Var der end mange der nord, som af denne Grund misundte
ham, at han saa tidlig var kommen i Stilling, saa var der paa den anden
Side ogsaa dem, som fandt, det var godt, at den nye Prest i Vaagen
endnu befandt sig paa Grænsen af Yng-lingeaarene. Presteenken, Dorothea
de Fine, der sad i gode Kaar paa Finnesset, holdt sig forvisset om, at
Biskopen ved Udnævnelsen af den unge Kapellan havde havt hende for Øie,
for at hun skulde berede ham huslig Lykke, og Hr. Jakob Svendssøn
Parelius til Lødingen saa ikke ugjerno— 19 —

i Vaagens Kald en ung Embedsbroder, som fra første Stund af var
hjemfalden til hans faderlige Tugt og Formaning.

Men baade Dorothea paa Finnesset og Hr. Jakob i Lødingen skulde blive
bittert skuffede i de Forventninger, de havde stillet til den nye
Prest.

Da Hr. Hans Egede efter Naadensaarets Udløb kom til Vaagen, var han
Ægtemand, gift med en aldrende Pige, der ikke besad noget af de
Fortrin, som Presteenken paa Finnesset var i Besiddelse af, og som
efter hendes og Samtidens Opfatning skulde gjøre hende selvskreven til
at træde for Alteret med den afdøde Ægtefælles Eftermand i Kaldet. Hvad
der boede i den uanselige, stilfærdige Gerthrud Rask, kunde endnu ingen
vide; men naar Presteenken maalte sig med hende, fandt hun, at hun paa
det blodigste var bleven fornærmet baade af hende og af Hr. Hans og hun
lagde dem begge for Had. Dette skulde hun da senere ogsaa lægge for
Dagen, saa ofte Leilighed gaves, og det skulde da ogsaa lykkes hende at
gjøre den brave Prestekone Livet i Vaagen uudholdeligt ved de
Efterstræbelser og Bagtalelser, hun udsatte .hende for. Hvorledes dette
gik for sig, kan vi ikke se rigtig tydeligt; men vi kan nok slutte os
til det. I Dorothea de Fines velstaaende og gjæstfrie Hjem paa
Finnesset tog alle Embedsmænd — baade de civile og geistlige — ind,
naar deres Reiser førte dem til Vaagen, medens de gik Prestens Hus
forbi. Lidt efter lidt blev da den unge Prest og hans Kone aldeles— 20
—

udskilte og afspærrede fra den Kreds, der skulde have udgjort deres
Omgang, og dette Arbeide, der var indledet af deres fattige Kaar,
skulde yderligere blive fremmet af den Paavirkning, hvorfor Egnens
Embedsmænd og Honoratiores var udsatte paa Finnesset.

Ogsaa med Hr. Jakob Svendssøn Parelius skulde Hr. Hans Egede komme paa
spændt Fod paa samme Tid, som han tiltraadte sit Embede i Vaagen.

Som vi har seet, skulde ifølge Reformatsens Bestemmelser Lødingens
Prest forrette Gudstjenesten i Vaagen, saa længe Fisket her varede, det
vil sige fra Begyndelsen af Februar (Kyndelsmesse) til Begyndelsen af
Juli (Mariæ Besøgelses-dag). I disse 5 Maaneder havde Vaagens Prest
intet at gjøre, da Skrovens Kirke som anført forlængst var nedrevet, og
Ledingens Menighed havdo ingen Sjælesørger, da Ofotens Prest, som det
efter Reformatsens Bestemmelser paahvilede at forrette her, i Mands
Minde ikke havde efterkommet dette Paalæg. Ethvert Forsøg paa at
tilveiebringe en Forandring i dette høist uheldige Forhold var strandet
paa den mest afgjorte Modstand fra Lødingens Presters Side; thi den
saakaldte Fjærfisk-Tiende,*)

*) Betydningen af Ordet „Fjærfisk" er usikker I Ro-senvinges
Beskrivelse over Salten (Budstikken V, 772) fortolkes det som „et Spær
eller 2 Torske, der ydes baade af Sognets Folk og af hver fremmed
Fisker, som søger sit Fiskeri der (o: i Vaagen) i Vintertiden, imod at
de her søger Kirke, og i Sygdoms og andre Tilfælde nyder Prestens
Opvartning." Sandsynligvis er Ordet afledet af fjær, fremmed.— 21 —

som de for sine Forretninger i Vaagen oppebar af de her forsamlede
fremmede Fiskere, udgjorde en væsentlig Del af deres Indtægt, som de
selvfølgelig ikke uden videre kunde give Afkald paa. Men de passede
ogsaa paa, at Vaagens Prester ikke paa nogen Maade blandede sig op i
deres Forretninger, saa længe Fisket varede.

Før Hr. Hans Egedes høitidelige Indsættelse i Vaagens Menighed endnu
havde fundet Sted, var Fisketiden inde, og med den kom Hr. Jakob
Pare-lius til Lødingen derhen. Uden at værdige sin unge Kollega den
mindste Underretning om, at nu overtog han de kirkelige Forretninger,
optraadte han paa overlegen Vis som den eneste retmæssige Prest i
Vaagen. Hr. Hans fandt sig i det, siden det nu engang saa skulde være.
Straks over Kyndelsmesse modtog han fra hans Velærværdighed Provsten i
Salten, Hr. Arnt Hartvigs-søn til Stegen, en Epistel, saa lydende:
„Tredie Søndag i Faste skal jeg være hos Eder for at fuldbyrde Eders
Introduktion, og da er vei Domi-nus Parelius saa god og oplader Eder
Kirketjenesten, paa det al Retfærdighed kan opfyldes." Hr. Hans begav
sig da straks til Hr. Jakob Parehus, der boede hos Presteenken paa
Finnesset, og bad ham om at overlade ham „Tjenesten" eller
„Kirketjenesten" — hvorledes Ordene faldt, kunde han ikke senere godt
forklare, men Meningen skulde dog, som han troede, være tydelig nok —
paa den berammede Søndag. Det lod ikke til, at der nu var noget i Veien
for det fra Hr. Jakobs Side. Tvertom lovede lian baade med— 22 —

Haand og Mund at imødekomme den af Hr. Hans fremsatte Begjæring. Men da
Hr. Jakob meddelte Dorothea de Fine dette, forestillede hun ham, at
denne hans Eftergivenhed nok vilde komme til at drage betænkelige
Følger efter sig. Hun talte ikke for døve Øren, men bragte Hr. Jakob i
en frygtelig Vaande, saa han vred og vred paa sig for at finde en
Leilighed til at kunne gaa tilbage paa sit Ord.

Tredie Søndag i Faste, da Hr. Hans skulde indsættes, oprandt. Medens
Almuen samledes ved Kirken, gik Provsten og de to Prester ind. Hr. Hans
lod sig af Provsten undervise om, hvorledes han havde at forholde sig
ved den forestaaende Høitidelighed, og imidlertid gik Hr. Jakob op og
tog Plads ved Alteret. Enkelte af Almuen begyndte at indfinde sig i
Kirken. Just som det skulde til at ringe sammen, beredte Hr. Jakob sig
til Knæfald ved Alteret. Hr. Hans blev hans Hensigt var. I det næste
Øieblik stod han bag ham og klappede ham paa Ryggen, hvorefter der
veksledes nogle raske Replikker.

Hr. Hans: „Hr. Jakob! Om Permission! Jeg mente, jeg skulde have betjent
Alteret idag."

Hr. Jakob (mut): „I kan vei prædike alligevel, om I ikke staar for
Alteret!"

Hr. Hans (hidsig): „Nei, saamæn gjør jeg ei! Naar jeg ikke faar staa
for Alteret, saa prædiker jeg ikke heller."

Hr. Jakob: „Her sidder vores Provst, lad ham sige os imellem!"— 23 —

Hr. Hans (med stigende Heftighed): „Nei, saamæn, jeg prædiker ikke,
naar jeg ikke faar staa for Alteret!"

Provsten (falder ind med rolig Salvelse): „I forgriber Eder, Hr. Hans!
Et godt Ord kan gjøre dette godt igjen altsammen!"

Hr. Hans: „Jeg forgriber mig ikke. I skal ikke gjøre Barn af mig."

Saasnart Hr. Jakob merkede, hvorledes Sagerne stod, var han ikke sen
med at komme sig bort fra Alteret og smutte ind i Skriftestolen, hvor
Provsten sad. Men neppe havde Hr. Hans indtaget den Plads, han havde
seet sig nødt til at forlade, før han skjød de tilstedeværende til
Vidner paa, hvad der var hændt.

Gudstjenesten forløb derpaa uden nogen videre Afbrydelse. Men hvad Hr.
Jakob tænkte og følte, der han sad i Skriftestolen, og hørte sin
ildfulde, varmhjertede Embedsbroders Udlægning, fremgaar bedst af det
Hjertesuk, han med stille Skadefryd opsendte til den geistlige Domstol,
for hvem han klagede over Hr. Hans's Færd ved Alteret: „Jeg vil ikke
tale om, hvorledes hans ubetænksomme Vildhed tog siden afsted i
Prædikestolen, da han baade udelukte Texten og ikke oplæste det hellige
Evangelium, saa og med mange forargelige Expressioner, Skjænden og
Banden, det første mod Ritualet Pag. 19, det andet baade mod Loven Pag.
235 og Ritualet Pag. 22 & 23. Thi bliver saadanne hidsige Forgribelser
ikke korrigerte, frygtes, han styrter sig udi et dybere Fald."— 24 —

m.

Jo længere Hr. Jakob Parelius grundede over den Tort, som den unge
Prest til Vaagen efter hans Opfatning havde tilføiet ham, desto
ærgerligere blev han. Tænke sig, at hans Underordnede, den nybagte
Kapellan, skulde faa ham til med rene Ord at erklære, at han ikke var
Mand for at kunne holde en Prædiken uden Forberedelse! Men det skulde
straffes.

Den 30te April 1708 blev Hr. Hans ved Stevning af 12te April s. A.
indkaldt for Provsteretten ifølge Klage fra Hr. Jakob Parelius. I
Stevningen heder det, at Hr. Hans hannem (o: Hr. Jakob) af utempereret
Hidsighed haver gjort en Tort og det udi Vaage Kirke for Herrens Alter
.. . idet at I haver bemægtiget Eder hans Altare, saa han for Fred at
nyde og Forargelse at afvende maatte lade sig af Eders uvittige
Protestationer trænge derfra og skyde den værende Menighed i Koret til
Prov over saadan Eders uhøflige Angri-belse og grove Formastelse, — det
han ingenlunde kan lade upaatalt, men vil have Eder for den geistlige
Ret kjendelig tilrettesat." Derhos lover Hr. Jakob, at Hr. Hans's
„uforsvarlige Forhold og Ungdoms Yppighed" ydermere skal vorde ham
stillet for Øinene. Provsteretten skulde afholdes i Kirkevaag den 6te
Juni eller — „dersom Guds Veirlighed den Termin skulde forhindre" — en
af de følgende Dage.

Til berammet Tid blev Provsteretten sat. Den bestod foruden Provsten,
Hr. Arnt Hartvigs-- 25 —

.søn, af Hr. Jakob . Hersleb til Folden og Hr. Nils Schielderup til
Hammere, der nogle Aar tidligere .havde været Hr. Hans Egedes Lærer.
Efterat Stevningen var bleven oplæst, fremlagde Hr. Jakob .Parelius sit
Indlæg, der var dateret Lødingens Prestegaard 2den Juni 1708. „Som
ingen," heder det i dette, „kan have Fred længere end Naboen vil, saa
kræver jeg Gud og de retsindige Guds Børn til Vidne, at jeg er nødt til
at anfange denne Proces imod Hr. Hans Povelsen Egede endel for at
konservere mit Embedes Myndighed, endel for at frelse min Person fra
Spot og Overlast, hvilke begge er af hannem læderet." Han giver derpaa
en Forklaring ovar, hvad der tildrog sig foran Alteret i Vaagens Kirke,
saaledes som det stillede sig fra hans Synspunkt. Det var kun
Prædikestolen, han vilde have overladt Hr. Hans, medens han selv havde
havt til Agt at forrette Altertjenesten; i Henhold til den ovenfor
berørte Landemode-Dom af 1664 og Provsteexamen af 1682 havde Hr. Ilans
ingensomhelst Ret havt til at forrette Tjeneste. Sin Skildring af
Optrinet foran Alteret ender han i sin Ynkværdighed saaledes: „Her stod
jeg beklemt! Enten skulde jeg Jade mig trænge fra mit Altare af hans
Ungdoms onde Anslag og Haardnakkethed eller og skulde Kirketjenesten
forspildes, efterdi jeg var nu ikke selv beredt til Prædikestolen." I
Slutningen af sit Indlæg nedlægger han da følgende Paastand: „Heraf kan
nu de ærværdige Rettens Betjentere klarligen fornemme Hr. Hans
Povelsens Opsætsighed mod mig, som dog,. saavidt Pastoratet er— 26 —

mig betroet, er hans Superieur, samt grove og forargelige Abuser ved
Alteret og i Særdeleshed hans importunate (!!) Trusel ved at trænge mig
fra mit Altare, mig til største Despekt udi Menighedens Aasyn. Altsaa
vil jeg have ham med sine Forgribelser den geistlige Ret rekommanderet
til saa kjendelig en Irettesættelse, at han maa lære herefter at tæmme
sin Ungdoms Affekter, vare sig for Forargelse, i Særdeleshed paa saa
hellig en Sted og bedre comportere sig mod sin Superieur i de
Embedsforretninger, lian ikke kan have nogen Ret til, med mindre det
sker med Tilladelse og i venlig Mindelighed. Skarpere sætter jeg ikke i
Rette, som han er min Ordensbroder og tør vei gjøre Forbedring og blive
mere vittig og varlig, naar han kommer til sine Aar." Kost og Tæring
venter han sig dog tilkjendt. Han har aabenbart anseet sit Indlæg som
et advokatorisk Mesterstykke. „Dette mit Indlæg," siger han til
Slutning, „begjærer jeg at maa lydelig læses, Ord til andet indføres og
mig igjen paaskrevet tilstilles."

Derefter afhørtes de af Hr. Jakob Svendssøn Parelius paaberaabte
Vidner, og endelig indleverede Klokkeren Hr. Hans's Indlæg, der var
dateret Kirkevaag den 2den Juni.

Man ser straks, at dette er forfattet af en usædvanlig begavet og
slagfærdig Mand. Det er helt igjennem holdt i en utækkelig og lapset
Tone. Den flotte Anvendelse, han gjør af Skriftens Ord, streifer
ovenikjøbet af og til ind paa det frivoles Omraade. Med ungdommelig
Kaadhed— 27 —

og Voldsomhed kjører han i sin ubønhørlige Logik sin Modstander tilvægs
og høljer over ham lange Rækker af Citater paa Latin og Græsk, som han
vist har havt meget vanskeligt for at døie. Men under den grusomme
Satire og bitre Ordleg, hvoraf hans Indlæg er baaret, føier man overalt
en overlegen Intelligents, et frigjørende Pust af en ny Tids Aand. Det
er en revolutionær Kirkens Mand, som vil bryde med det sløve
Vane-gjængeri, som er raadende inden den nordlandske Geistlighed. Lige
saa lidet som han har villet rette sig efter den gamle hævdvundne Skik
at modtage den Kone, som skulde medfølge Kaldet, lige saa lidet vil han
vide af, at en Prest fra et andet Kald skal gribe ind i hans
Embedsforretninger. Det er et helt kirkepolitisk Program, han her har
opstillet.

Han begynder sit Forsvar med at udtale sin Forundring over, at Hr.
Jakob Parelius „for en saa ringe Bagatel vil gjøre Oprør og Tvedragt,
hvilket dog er alle ærlige, kjærlige og retsindige Prestemænd i høieste
Maade uanstændig." Han fastholder under Tilbud af Ed, at Hr. Parelius
havde indrømmet ham Kirketjeneste den 3die Søndag i Faste, saaledes som
han havde forlangt, og han kalder ogsaa Provsten til Vidne paa, at han
stedse havde staaet i den Formening. Naar Hr. Parelius benegter, at han
har gjort denne Indrømmelse, saa viser dette kun, at han har gaaet
tilbage paa sit Ord. Under Udredningen heraf faar han Anledning til at
læse Presteenken Dorothea de Fine Pauli Ord paa eftertrykkeligste— 28 —

Vis. „Det er vei sandt," siger han, „som jeg er simpel, uvittig og
enfoldig, da kan enfoldig Folk snart lade sig forføre; dog skal min
Enfoldighed ikke saa forblinde mig, at jeg skal lade mig fordærve og
forføre af onde Sladderkjærringer; thi jeg fører mig altid det til
Gemytte, som Paulus raader sin elskelige Timotheum: Hold dig fra de
uaandelige og Kjærringefabel (1 Tim. 4), Item: Hold dig fra de Enker,
der blive kaade mod Christum og ville gifte sig. De ere lade og løbe
omkring i Husene og ere fulde af Skvalder og unyttig Handel og tale
det, som ikke skal være (1 Tim. 5). Og saadanne har jeg sat mig fore
aldrig at tro; thi skjønt de haver et Navn, som Guds Gave*), saa svarer
de dog ikke til Navnet, men snarere maa kaldes Fandens Morgengave, og
det bekvemmer dem hel vei."

Men Hr. Hans gaar endnu videre. Han angriber ligefrem „den ældgamle
funderet Ret og Skik", som Hr. Jakob paaberaaber sig, og som Hr. Hans
skal være traadt for nær. Han paastaar, at denne „forargelige
usædvanlige Skik" er ophævet ved Kristian V's Norske Lov, der med klare
og udtrykkelige Ord udtaler, at den „vil have afskaffet alle forrige
Love, Ordinantser, Recesser og Forordninger, saavidt de ikke i den nye
Lov findes indførte."

Forøvrigt indeholder hans Indlæg en god Del Spot over Hr. Parelius's
Uvidenhed og Dumhed. I og for sig kan jo alt dette være sandt

*) Hentydning til Navnet Dorothea.29 —

og træffende nok; men kan man end være til— bøielig til at holde den
udæskede unge Mand meget tilgode, vil man dog finde, at han har nedladt
sig vei dybt ved at føre sligt i Pennen. Det siger sig selv, at han
nedlægger Paastand om sin fuldstændige Frifindelse.

Hvad Indtryk Hr. Hans's Indlæg gjorde paa hans Modpart, er
tilstrækkelig skildret i Aktens tørre Ord:

„Hr. Jakob Parelius paastod dette at være et skammeligt Indlæg og
formodede Hr. Ilans Egede derfor blev anseet til Straf, som vedbør."

Provsterettens Dom faldt først den følgende Dag. Ved denne blev Hr.
Hans for sin Opførsel i Kirken idømt en Bøde af 4 Rdl. til fattige
Presteenker, „at udgives, naar paafordres", samt at svare Hr. Jakob 20
Rdlr. i Kost og Tæring. Forøvrigt lik han Paamindelse om at iagttage
„et varligere Forhold baade udi Embede, Omgjængelse og Pen, paa det at
ingen af Delene skal aarsage nogen noget Stød". Hermed, heder det
videre, skulde „alt, hvad som i den Agt er passeret og kan ankes paa,
være død og begraven som mellem Ordensbrødre og de, som bør være
Hjordens Exempler".

IV.

Man maatte ikke kjende Hr. Hans Egede ret, om man troede, at han ved en
saadan Skrabe eller— 30 —

Formaning og ved en saadan følelig Straf paa Pungen lod sig afholde fra
nye Forsøg paa at faa afrystet det Aag, som den sløve Vedhængen ved
gamle urimelige Paabud havde læsset paa Yaagens Almue og Prest.

Da det led mod Kyndelmesse og Fisketiden det næste Aar, og Hr. Jakob
Parelius igjen kunde ventes til Vaagen, indgik han under 21de Januar
1709 med en Forestilling til Kongen om de forargelige Forhold, hvori
Kirketjenesten i Vaagen befandt sig, og leverede en Historik derover.
Da Hr. Jakob Parelius altid overfor Hr. Hans Egede pukkede paa, at han
havde kongelig Stadfæstelse paa sin Kaldelse, androg ogsaa Hr. Hans med
det samme om at erholde Konfirmation, sandsyligvis or herigjennem at
bryde Brodden af Løding-prestens Paastand om at være hans „Superieur",
om den for Fremtiden maatte gjøres gjældende. Ved Reskript af 29de Juni
1709 befaledes Biskop Krog at afgive sin Erklæring i Sagen. Dette
Paalæg maa være efterkommet; men i hvad Retning hans Udtalelser gik,
kan ikke bestemt siges, da de forskjellige Dokumenter herom, som findes
nævnte i Forbigaaende, sandsynligvis er forkomne underveis. Men det
lader dog til, at Biskopen har stillet sig paa Hr. Hans's Side; denne
siger sig nemlig at være i Besiddelse af Afskrifter af Biskopens
Erklæringer og paaberaaber sig dem som Støtte for sin Paastand. Hr.
Jakob Parelius maa derimod ikke ified et eneste Ord have bragt Sagen
paa Bane for Biskopen, der dog ogsaa var hans nær-— 31 —

meste Foresatte i Egenskab af Sogneprest til Lødingen.

Men Hr. Hans kunde skrive til høie, høieste og allerhøieste Øvrighed,
saa meget han vildo: Hr. Jakob beholdt, hvad han havde faaet, og Hr.
Hans maatte flere Aar igjennem finde sig i at være suspenderet fra sit
Embede i de fem Maaneder af Aaret, Fisket stod paa.

Hvorledes Forholdene var inden Vaagens Menighed i de Aar, Rivningen
mellem Presterne fandt Sted, kan vi ikke udtale os om, da Oplysninger
herom fattes ganske. At udlede nogen Slutning med Hensyn til
Beskaffenheden af de to Presters Nidkjærhed og Menighedens Optræden
overfor dem af et Par Notiser i Retsprotokollerne om, at Hr. Ilans
stevner Folk for Forsømmelse af Kirketjeneste og Helligbrøde, medens
Hr. Jakob maa mulktere Folk for at have indfundet sig drukne i Vaagens
Kirke,*) bør man ikke gjøre.

*) Lofotens og Vesteraalens Justitsprotokol 1706—1715 (Mai 1710). Et
lidet Bidrag, nærmest til Belysning af den berømmelige
Nordlandsjustits, er følgende Dom, afsagt paa Høstthinget for Vaagen
Fjerding 26de Oktober 1714: „Ole Olssøn Fin paa Brettes-nes var
indstevnet for Horeris Bedrivelse med Maren Olsdatter ibdm. Han blev
dømt til hans 12 Rdlr. Bøder efter Loven eller at skikkes til næste
Fæstning eller Bergværk til Arbeide. Kvindfolket mødte og for Retten,
var hel ussel og [apABi[] et ganske sygt Barn. Hun blev udbødet, om
nogen vilde have hende i Tjeneste og erlægge Bøder, mens som alle sagde
nei, ingen kunde tage hende for det usle og syge Barns Skyld, og hun
sagde— 32 —

Men at det i kort Tid skulde lykkes Hr. Hans at vinde sin Menigheds
Kjærlighed og Hengivenhed, har vi hans eget Ord for, og det stadfæstes
ogsaa, af den Udvikling, som Striden mellem de to-Prester og Vaagens
gudstjenstlige Forhold efterhaanden undergik.

Havde vi havt Korrespondancen mellem Hr. Hans, Biskopen og Regjeringen,
vilde vi deraf vistnok have seet, hvad det var, som foranledigede Hr.
Hans Egede og Hr. Jakob Parelius til at indgaa et Kompromis. Dette, der
blev indgaaet i Aaret 1712, kom istand paa følgende Maader Om Sommeren
tilbød Hr. Hans at overtage al Kirketjenesten i Vaagen det hele Aar
rundt mod herfor at oppebære Halvdelen af den Fjærfisk, som ellers
tilfaldt Hr. Jakob. Denne skulde da. herefter være fritaget for at
forlade sin Menighed og sit Hjem. Men paa dette Forslag vilde Hr. Jakob
slet ikke gaa ind. Derimod erklærede han sig villig til at overlade Hr.
Hans — „for at complacere hans urolige Gemytte og mod mig, brusende
Affecter", udtalte han senere hen—den. halve Kirketjeneste, saa de
forrettede visse Søndage efter Tur, og en Trediepart af den ham
alene-tilkommendeFjærfisk,et Tilbud, somHr. Hans antog.. Men paa denne
mindelige Overenskomst synes de-

at hun slet intet havde, da eftersom dette Kvindfolk intet har at bøde
med, og ingen, som vil have-hende i Tjeneste for det syge Barns Skyld,
da tildømmes hende efter seneste udgangen Forordning til Spindhuset,
saafremt hun ikke kan skaffe nogen Bøder tilveie"— 33 —

ikke at have søgt Stadfæstelse, hverken hos Regjering eller hos sin
nærmeste Overordnede, Thrond-hjemsbiskopen. Hr. ITans ansaa den nemlig
kun som midlertidig.

Der lindes, saavidt mig bekjendt, ingen sikker Oplysning om, fra hvad
Tid den Kirke, som dengang stod i Vaagen, hidrører, om den var den
samme, som blev bygget af Kong Eystein Magnussøn, eller om det har
været en nyere Afløser. Jeg tror helst det sidste.*) I Aaret 1713 var
den i ethvert Fald saa medtagen af Tidens Tand, at Hr. Hans Egede
fandt, at man nok kunde forsvare at bygge en ny. For en Mand med Hr.
Hans's Energi ligger der aldrig langt mellem Beslutning og
Gjennemførelse, og i Løbet af Sommeren og Høsten reiste den nye Kirke
sig. I Arbeidet paa den maa Hr. Hans personlig have deltaget, og man
ved med Vished, at han med kunstfærdig Haand malede den Altertavle, som
Biskop Krog, der ikke vidste, hvem Kunstneren var, ydede den Ros, at
den var altfor prægtig og kostbar for en Kirke i en Fiskebygd.

Om den ældre Kirke blev nedrevet, eller Vaagen i den nærmeste Tid havde
to Kirker at opvise, faar staa derhen.**) Men over den nye Kirke

*) I Kirkesynsforretningen af 1666 omtales Vaagens Kirke nemlig som en
Korskirke, opført af Laftverk, livilket tyder lien paa
senmiddelalderlig eller muligens endnu nyere Oprindelse.

**) Udtrykkene i de benyttede Aktstykker er noget svævende. Naar
Traditionen fra en senere Tid vil vide, at Dele af Kong Eysteins Kirke
blev ind-

3— 34 —

forbeholdt Yaagens Menighed sig foreløbig al Disposition, og til
Stadfæstelse herpaa blev Opgangen til Prædikestolen forsynet med en
laas-færdig Dør, til hvilken Vaagens Prest alene havde Nøglen.

Det var en af Vaagens rigeste Mænd, Jens Hasselberg, som i denne Sag
stillede sig helt og holden paa Hr. Hans's Side og optraadte som
Talsmand paa Almuens Vegne. Som Følge heraf skulde han da ogsaa blive
meget forskjellig bedømt. Medens hans Modstandere kalder ham „et
skarnvuren Menneske", hædrer Hr. Hans ham altid med Benævnelsen „ærlig
Mand".

Da nu Kirken om Vinteren 1713—14 paa det nærmeste var færdig, skred
Vaagens Indvaanere til at kundgjøre Hr. Jakob Parelius, at man ansaa
lians Besøg lier for Fremtiden at være ganske overflødige, og dette
foregik ved følgende Brev, som af 9 Mænd paa Menighedens Vegne blev ham
tilstillet:

„Hæderlig og vellærde Mand, Hr. Jakob Parelius!

Almuen udi Vaagens Menighed hilser Eder med Gud!

fældte i Hr. Hans Egedes Kirke, tør en Forveksling have fundet Sted
mellem Skrovens og Vaagens Kirker. I)et er sandsynligere, at den förste
var af middelalderlig Oprindelse, end at den anden var det. At der
virkelig har været to Kirker i Vaagen, turde maaske til Nød fremgaa af
Provst Lunds Fremstilling af Striden mellem Presterne i hans ovenfor
anførte Skrift om Hans Egede. Men paa denne kan vei intet sikkert
bygges.— 35 —

Den Kjærlighed, som vi efter Gud og vor Samvittighed er pligtig vor
egen og rette Sjælesørger Hr. Hans Egede, vil nu ikke længere tillade,
at vi tager for godt den store Uret, som hannem med os altid overgaar
formedelst Eders ufornøden Indtrængelse her i Vores Kirke.

Thi lader vi udi Vaagens Menighed Eder hermed vide, at vi ikke har
Eders Tjeneste behov, lider og fordrager ikke heller Eders Ankomst til
at befatte Eder med noget i Embedets Forretninger i vores Kirke, men vi
er helst fornøiede med vores egen rette og sædvanlige Sjælesørger,
hvilken vi og har mundtlig og skriftlig begjært og be-fallet ikke at
vige fra sit Embede eller at indrømme Eder noget deraf, det vi
bestandelige skal forsvare og hannem for al Overvold beskjærme af
yderste Formue; thi ville vi have Eder hermed tjenstl. advaret, at I
ikke mere tænker til at befatte Eder med Tjenestens Forretning herefter
i vores Kirke, hvis I ellers ikke vil lide Spot og Fortræd paa den
Sted, I og vi nodigst ville, hvilket er Eder tjenstligst til
Efterretning af os underskreven paa menige Almues Vegne og Begjær.

Vaagen den 27de December 1713.

Eder Gud befalendes: Jens Christensen Hasselberg (L. S.)

Mogens Olufsen Christopher Olsen

(L. S.) (L. S.)

Oluf Mogensen Svend Eliæsen

(L. S.) (L. S.)

Daniel Knudsen (L. S.)"

Det vilde unegtelig ikke have taget sig værst ud endda, om Vaagens
Menighed i denne Sag havde handlet paa egen Haand og Hr. Hans Egede
havde staaet fuldstændig udenfor det hele. Men— 36 —

dette var desværre ikke Tilfældet. Sagen liavde nemlig, som vi snart
skal se, paa Forhaand været Gjenstand [for Forhandling mellem Hr. Hans
og hans Menighed, og det var i Virkeligheden Hr. Hans, som satte den
hele Demonstration i Soene.

Den 17de Februar 1714 holdtes Bededag i Vaagens Kirke. Hr. Jakob
Parelius, der af Bøndernes Undsigelse ikke havde ladet sig afholde fra
at besøge Vaagen for efter Skik og Sædvane at forrette Gudstjenesten,
var tidlig ude. Allerede da det ringede for anden Gang, indfandt han
sig i Kirken. Men Hr. Hans var dog ude før ham. Da Hr. Jakob kom, stod
han allerede for Alteret, og i Koret sad nogle af hans fornemste
Tilhængere, blandt dem Jens Hasselberg. „Efter at have forrettet en
stille Bøn til Gud" gik Hr. Jakob op til Hr. Hans og spurgte ham, „hvor
det kom til, at han mig saaledes violenter frastødte?" Hr. Hans lod da
Hr. Jakob høre, at han ikke mere vilde vide af ham og hans Indgreb i de
kirkelige Forretninger, og at han ikke var tilsinds at vige nogen
Tjeneste för hans Skyld efter denne Dag. Derpaa vendte han sig til de
Medlemmer af Menigheden, som var forsamlede i Koret, og spurgte dem:
„Er I, Godtfolk, ikke fornøiede med mig?" .' Jens Hasselberg svarede
da: „Jo, saamæn, er vi det, og vi vil ikke vide af nogen anden." Det
samme sagde ogsaa de øvrige, som der var. Hr. Jakob skummede da rent af
Raseri, skjældte (fra sin Plads foran Alteret) Jens Hasselberg ud og
truede med at sætte ham i Gabestokken. Han ruskede saa i Døren til
Prædikestolen, og da han— 37 —

havde fundet tien forsvarlig aflaaset, fjernede han sig. Gudstjenesten
blev derpaa forrettet af Hr. Hans, som om intet var forefaldet. De
følgende Søndage holdt Hr. Jakob Parelius sig borte fra Kirken, og Hr.
Hans Egede raadede nu Grunden alene — indtil videre.

Y.

Men Hr. Jakob skulde vende frygtelig tilbage.

Fra Kirken gik han om Bededagen lige i sin Baad og styrede over til
Stegen, hvor han for Provsten udviklede „de mangfoldige formastende
Fortrædeligheder, han var udsat for fra Hr. Hans's og hans ophidsede
Almues" Side, og med en Provsterets-Stevning, dateret 19de Februar
1714, vendte lian tilbage til Vaagen.

Den 22de Februar forkyndtes denne for Hr. Hans, der forsynede den med
en Paategning, hvori han henstillede til Hr. Parelius, at han i
Forening-med ham og Vaagens Almue skulde indgaa med Andragende til
Kongen om at faa nedsat en Kommission, der kunde dømme i Sagen mellem
dem. Men herpaa reflekterede Hr. Parelius neppe. Provsteretten var
berammet til at afholdes i Vaagen den 9de Marts, og hermed skulde det
have sit Forblivende.

Til den berammede Tid blev den geistlige Ret sat i Dorothea de Fines
Gaard paa Finnesset.— 38 —

Den betjentes af Provsten, Hr. Nils Schielderup, „Guds Menigheds
Sjælehyrde i Hammerøen", og Hr. Jochum Leth, Medtjener til Ofoten.

Efterat Stevningen var bleven oplæst, lod Hr. Jakob sit Indlæg, der er
dateret ,6te Marts, fremlægge og forelæse.

I dette pukker han paa sin mod Hr. Hans og Yaagens Menighed udviste
Velvilje, der var bleven saa skammelig lønnet af disse. „Sættes derfor
i Rette," saa lyder hans Paastand, „om ikke Hr. Ilans Egede, som engang
tilforn er mulkteret for lige grove Adfærd mod mig, bør nu ikke anden
Gang exemplariter at sættes til Rette for sin forøvede Ulydighed,
Forargelighed og Opsætsighed imod Øvrighedens usvækkede Anordning og
mod mig ovede Overlast, Beskjæinmelse og Udstødelse fra min hellige
Forretning efter mit Embedes Pligt, paa det han engang kan lære at
lægge Tømme og Bidsel paa sine Affekter og til Urolighed inclinerede
Gemytte og derimod at leve i Kjærlighed, Fred og Enighed med sin
Medbroder, som hans Kald og Embede sømmer og Guds hellige Ord ham
imponerer at forelyse sin Menighed udi."

Flere Dokumenter lagdes derefter i Rette. De af Hr. Jakob indstevnede
Vidner mødte derimod ikke, „som det var i deres bedste Fiskeris og
Nærings Tid", heder det undskyldende i Akterne.

Dernæst lik Hr. Hans Ordet til at føre sit Forsvar. Han giver i dette
Hr. Jakob hans Pas paaskrevet, men i en meget rolig og sindig Tone, og
forøvrigt holder han sig til Sagen, hvis historiske Kjerne han
fremlægger paa en klar og over-— 39 —

bevisende Maade. Med de gamle Adkomstbreve, Hr. Jakob har at støtte sig
til, vedbliver vei denne fremdeles at staa med Palmer i Hænde. Men det
lykkes dog Hr. Hans paa en fuldt ud tilfredsstillende Maade at faa
godtgjort, hvor forældet og meningsløs i Bund og Grund den omstridte
Ordning var. Han vil ikke vide af nogen Almisse eller Foræring af Hr.
Jakob. Han har tilbudt denne at overtage alle ministerielle
Forretninger for Vaagen for Halvparten af de Accidentser, som maatte
falde. Men han vil paa den anden Side have sig frabedt, at denne
forøvrigt paa nogensomhelst Maade blander sig i de Forretninger, som
vedkommer Vaagens Kald. Han siger da ogsaa saa stort et Ord: „Førend
jeg vil dependere (afhænge) af en andens Barmhjertighed udi min egen
Kirke og Menighed, hvortil jeg har den naturligste Adkomstberettigelse,
vil jeg forlade alt tilhobe og overgive baade Vaar- og Vinter- og
Sommertjeneste."

Sagens Udfald kunde dog tiltrods for det talentfulde Forsvar ikke være
tvivlsomt. Ved Provsterettens Dom blev Hr. Hans ilagt en Mulkt paa 2
Rdlr., som skulde tilfalde fattige Presteenker; han skulde dernæst
overlade Hr. Jakob Gudstjenesten i de tre, fire Søndage, som maatte
være igjen af Fisketiden, og for Fremtiden skulde han holde sig til den
Ordning, som han og Hr. Jakob Parelius sig imellem havde truffet, „uden
den høie Øvrighed det anderledes lader anordne". „Og formoder vi" — saa
lyder Rettens venskabelige Afskedsformaninger — „at de to smukke— 40 —

Mænd omgaaes efterdags med al den Kjærlighed, som Ordensbrødre sømmer
og ikke anstaar at give Forargelse paa nogen Sted."

Efterat Sagen havde fundet en saadan Afgjørelse ved Provsteretten, vil
ingen finde det forunderligt, at Hr. Ilans ogsaa maatte komme til at
lide et føleligt Nederlag ved det Efterspil, Sagen skulde faa for den
verdslige Domstol. Ilr. Jakob Parelius, der var forbitret over den
Skrivelse, som under 27de December 1713 var bleven ham tilstillet fra
de 6 Mænd, der var optraadte paa Vaagens Almues Vegne, gjorde nemlig
denne til Gjenstand for retslig Undersøgelse. Af denne fremgik det, at
det var Hr. Ilans Egede selv, som paa eget Ansvar havde opsat den og
under udtrykkelig Erklæring om, at han vilde paatage sig de Følger,
dette Skridt drog efter sig, havde formaaet Bønderne, der alle paa en
enkelt Undtagelse nær var penneføre Mænd, til at tegne paa og besegle
den. Saasnart der blev aabnet dem Adgang til det, væltede de da ogsaa
alle Skylden over paa Hr. Ilans, idet de gav sin Optræden Udseende af,
at de havde troet, at elet kun dreiede sig om at give denne
Skudsmaalsbrev. Til Paaskjønnelse af denne deres Føielighed lod Retten
dem derfor slippe med en Bod paa 2 Rdlr. hver. Men Jens Hasselberg var
Mand for at staa ved baade Underskrift og Segl, idet han rent ud
erklærede, at han havde handlet med fuldt Overlæg og af Hengivenhed for
sin Sjælesørger, ja, han paatog sig endog Forfatterskabet af „det
utilbørlige Skrift". Dette „skarnvurne Menneske" ilagdes derfor ogsaa
en— 41 —

Mulkt paa 8 Rdlr., maatte udrede Sagens Omkostninger og fik derhos
strengt Tilhold om at bede Hr. Jakob om Forladelse og om „efterdags
ikke mere lade sig finde i sligt og anden saadanne grov Formastelse mod
hannem".

* .f! *

Den Ilte Juli 1714 indviede Biskop Peder Krog Vaagens nye Kirke. Ved
denne Høitidelig-hed var af Prester ingen andre tilstede end Hr. Hans
Egede og Hr. Jakob Parelius, som skiftedes om fra Kordøren at oplæse de
Bibelsprog, der hørte med til den rituelle Skik, som Biskop Krog ved
saadanne Ledigheder pleiede at følge.*) Derimod hører vi intet om, at
Biskopen har forsøgt at mægle Forlig mellem de to Prestemænd, eller at
han i nogensomhelst Maade har søgt at tilveiebringe en Forbedring af
Hr. Hans Egedes Kaar, som maa have været meget mislige. Paa
Skatte-restaneelisterne for den nordenfjeldske Geistlighed findes hans
Navn jevnlig opført, og de Summer, hvorfor han staar til Rest, er i
stadigt Tiltagende. Alt tyder hen paa, at han og hans under den sidste
Del af Opholdet i Vaagen ret ofte maa liave befundet sig i bitter Nød.

Under disse Forhold maatte Egede sætte tilbørlig Pris paa en
Opmerksomhed, som paa en noksom demonstrerende Maade blev ham vist af
hans Menighed, som dog nys før havde vægret sig ved at gjøre fælles Sag
med ham.

*) Fr. Nannestad, En gudelig Kirkevielsestale (Throndhjem 1757),
Fortalen.— 42 —

I Aaret 17 J 5 indtraf der i Vaagen et nogenlunde godt Piske, der
ialfald var bedre, end man i længere Tid havde havt. Da skillingede
Almuen samme:: til en Hædersgave for Hr. Ilans. Denne bestod i et 82
Lod vægtigt, rigt ornamenteret Sølvkrus. Paa dettes Laag var
Stridighederne mellem Vaagenpresten og hans Modpart drastisk
fremstillede. Rundt Laaget løber en Omskrift, der lyder saaledes:

Udaf den gyldne Fierefisch.

Kand Sølverkander Scliabi«

Som er en Ziir paa liver Mands Disch

Af nogen nøye*) tabis.

Men at paa Yoge-Præstens Bord

seg uformodentlig findes

Forvoldt dend Findnehs-Kamp ifjord

(Anno 1714. dend 9de Febr.**)

om ieg kand rettelig mindes.

Paa Laaget er de to Prester afbildede paa hver sin Prædikestol, Hr.
Jakob Parelius som en ældre, skjægget Mand med Kalot paa Hovedet og en
Stav i den ene Haand, Hr. Hans Egede som skjægløs Yngling. De holder
begge i sin Haand en opslaaet Bog. Paa de to Blade i Hr. Jakobs læses:
Non vos, sed vestrum***) i Hr. Hans's staar citeret hele lste
Korintherbrevs Kapitel 9, og herigjennem

*) Nøie o: nødig.

**) Maa være en Skrivfeil for 9de Marts. Det er tydeligt, at
Inskriptionerne hentyder til Hr. Hans Egedes mundtlige Indlæg for
Provsteretten paa Finnesset.

***)Det er ikke Eder, men Eders gods (jeg bryder mig om).— 43 —

skal da Modsætningen mellem de to Presters hele Tankegang være udtrykt.
Under Hr. Jakobs Prædikestol staar syv Fiskere, hver med sit
Fiske-knippe i Haanden og i Favnen, under Hr. Hans's biot tre: — en
Belysning af den Forskjel, som raadede mellem Presternes Indtægter. Men
over Almuens Hoveder staar følgende tillempede Skriftsted af Matth.
20de Kapitel at læse: „Tag, hvad dit er og gaa hort; men vi vil give
den sidtse ligesom dig. Eller liave vi ikke Magt til at gjøre med vort,
hvad vi vil? Eller er dit Øie ondt, fordi vi er god?"*)

Der kan for vor Tids Opfatning synes noget frivolt i denne Anvendelse
af Skriftens Ord. Dette er dog ikke Tilfældet. Vi maa erindre, hvor
udstrakt Brugen af Skriftsteder var hos Datidens Menuesker under alle
Livets Forhold, og hvor let de ved enhver Leilighed faldt dem i Munden.

Det var imidlertid et smukt Vidnesbyrd o ni Almuens Sympathi, Hr. Hans
lik. Men det skulde dog ikke øve nogen Indflydelse paa den Beslutning,
han allerede havde fattet. Inden faa Aar

o'

skulde han derfor ogsaa, modnet i Modgangs Skole, sætte sin Kurs til
det fjerne Polarland, der ventede paa sin Apostel.

*) Kruset, der liar været i forskjellige Familiers Eie,

fandte3 1873 paa Vasby Gaard nær Roskilde.Udkommet er: Nr. i. Oberst
Kruses Ka Høland af O. A. ß 9 2. Hvorfor Peter Wes af O. A. Øverland. »
3. Store Hans Hæringi » 4. Trondhjemmerne c

O. A. Øverland. » 5. Fra Fantestien af » 6. Ravnkel Frøysgod<

land.....

j 7. En Bergenser i venetiansK ijcucolc

O. A. Øverland..........15 »

» 9. Sigmund Brestesøns Saga af O. A. Øverland ..............30 »

Alle med Omslagstegning af A. Bloch.

Under Trykning: Nr. 8. Hans Egede, Historisk Fortælling af O. A.
Øverland.

» 10. Nonnen i St. Klara, Historisk Novelle af G. H. Mellin.

Af Pressens Udtalelser:

Morgenbladet: »Begge Numre er underholdende, det ter vei vise sig at
være et godt Foretagende, som her er sat gang. Blochs Tegninger er
udført med vanlig Dygtighed».

Aftenposten: «De interessante smaa Skildringer vil visselig faa en
særdeles god Modtagelse som Ungdoms- og Folkelæsning.»

Verdens Gang: «Fortællingerne vil frembyde en baade underholdende og
belærende Læsning. De bør kunne paaregne en stor Udbredelse.

Ørebladet: «Dette Foretagende vil vistnok blive hilset med stor Glæde
ude blandt det store Publikum. Det skulde synes unødigt at anbefale
denne Bog; thi vort Fædrelands Historie er alle kjær, og her bydes den
Læserne i Fortæl-ingv s letlæste, behagelige Form.»

Dagbladet: «Jeg vil med disse Linjer henlede Læsernes Opmærksomhed paa
et nyt Foretagende af den driftige Cam-mermeyerske Forlag: det har
begynt Udgivelsen af «Historiske Fortællinger», prægtige smaaskisser
ved O. A. Øverland; de bør læses af enhver interesseret Nordmand.

Vi hilser disse Smaafortællinger velkommen og venter flere.»1

